Frater Hugo miseratione diuina lingonensis ecclesie minister humilis, religiosis viris abbati et conuentui Sancti Stephani diuionensis salutem in domino Iesu Christo. Cum in diuersis ecclesis nobis subiectis ius patronatus vos proponatis habere ex parte vestra fuit humiliter supplicatum quod aliquid de ipsis vobis daremus licentiam permutandi cum iure patronatus quod venerabiles viri decanus et capitulum lingonenses in ecclesia de Nulleio prope Fauuerneiacum se proponunt habere: attendentes itaque deuocionem quam erga nos et predecessores nostros habuistis hactenus et dante domino habebitis in futurum vobis licentiam, concedimus postulatam permutationem cum facta fuerit ratam habentes et gratam. In cuius rei testimonium vobis presentes litteras tradidimus sigilli nostri munimine roboratas. Actum Cabilone anno domini M°. CC°. XL°. octavo.